Torra di Seneca

A torra di Seneca hè una torra di Corsica. Hè situata annantu à a cumuna di Luri, sopra à a bocca di Santa Lucia. Hè stata custruita à u XVesimu seculu da a famiglia da Mare. Seneca, u filosofu è puliticante rumanu, ci saria statu durante u so esiliu in Corsica da u 41 à u 49. L'esiliu di Seneca finì quandu Agrippina, a moglia di l'imperatore Claudiu, riescì à ottene u so ritornu da l'esiliu è u scelsi com'è tutore di u so figlolu di prima lettu, u futuru imperatore Nerone. Ma issa passata di u sughjornu di Seneca in a torra ferma incerta è più probabilmente, Seneca serà statu in Mariana o in Aleria.

U pruprietariu di a torra hè a cumuna di Luri.

 Riferimenti 

 Direzzione Regiunale di l'Affari Culturali di Corsica, Prutezzione di e torre genuvese di Corsica 
 A Corsica in la carta geografica di Ptolomeu, Guidu Benigni, Interromania, 2002
 Caporossi, Orsu Ghjuvanni, Cronica di a Corsica 

 Ligami 
 Thomas Forester, Rambles in the islands of Sardinia and Corsica, 1858, Londra, P. 34-35 (in inglesu)
 M. Valery, Viaghji in Corsica, à l'isula d'Elba è in Sardegna - Voyages en Corse, à l'île d'Elbe, et en Sardaigne, 1838, Bruxelles, p. 54-56 (in francesu)

Categoria:Torre di Corsica